4.11.2014. Službeni list Europske unije L 316/67 ODLUKE PROVEDBENA ODLUKA KOMISIJE od 30. listopada 2014. o odobravanju odstupanja od provedbe Uredbe (EZ) br. 452/2008 Europskog parlamenta i Vijeća o izradi i razvoju statistike o obrazovanju i cjeloživotnom učenju u odnosu na Belgiju, Irsku, Francusku, Maltu i Finsku (priopćeno pod brojem dokumenta C(2014) 7865) (vjerodostojni su samo tekstovi na engleskom, finskom, francuskom, malteškom, nizozemskom i švedskom jeziku) (2014/773/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 452/2008 Europskog parlamenta i Vijeća od 23. travnja 2008. o izradi i razvoju stati- stike o obrazovanju i cjeloživotnom učenju ('), a posebno njezin članak 6. stavak 3., uzimajući u obzir zahtjeve Kraljevine Belgije, Irske, Francuske Republike, Republike Malte i Republike Finske, budući da: (1) — Uredbom (EZ) br. 452/2008 uspostavljen je zajednički okvir za sustavnu izradu europskih statistika o obrazo- vanju i cjeloživotnom učenju. Taj se okvir primjenjuje na izradu statistika o sudjelovanju odraslih u aktivnostima cjeloživotnog učenja. (2) — Člankom 6. stavkom 3. Uredbe (EZ) br. 452/2008 predviđa se, prema potrebi, donošenje ograničenih odstupanja za države članice na temelju objektivnih razloga. (3) — Kraljevina Belgija, Irska, Francuska Republika, Republika Malta i Republika Finska zatražile su odstupanja zbog potrebe za znatnim prilagodbama nacionalnih statističkih sustava radi potpunog usklađivanja s Uredbom (EZ) br. 452/2008. (4) — Stoga tim državama članicama takva odstupanja treba odobriti. (5) — Mjere utvrđene ovom Odlukom u skladu su s mišljenjem Odbora za europski statistički sustav, DONIJELA JE OVU ODLUKU: Članak 1. U Irskoj će se podaci za drugu anketu o sudjelovanju i nesudjelovanju odraslih u cjeloživotnom učenju (u nastavku ,Druga anketa o obrazovanju odraslih") prikupljati od 1. siječnja do 31. prosinca 2017. Referentno razdoblje za koje se prikupljaju podaci o sudjelovanju u aktivnostima cjeloživotnog učenja je 12 mjeseci prije intervjua. () SLL 145, 4.6.2008., str. 227.